open-index/open-wikipedia-markdown huggingface dataset:
Astrid Tuisk

**Astrid Tuisk** (sündinud 30. oktoobril 1968) on eesti folklorist, kes tegeleb põhiliselt Siberi eestlaste ning laste- ja noortepärimusega.

Aastatel 1988–1997 õppis ta Tartu Ülikoolis eesti keele ja kirjanduse erialal, misjärel astus 1997. aastal magistrantuuri eesti ja võrdleva rahvaluule erialal, lõpetades 2001. aastal. Ta magistritöö teema oli "Oma ja võõra rühma piirid Siberi eestlaste rahvaluule põhjal" ning seda juhendas Tiiu Jaago.

Alates 1990. aastast töötab ta Eesti Kirjandusmuuseumis, olles Eesti Rahvaluule Arhiivi teadurina tänapäeva ja lastefolkloori töörühma juht.

Alates 1996. aastast on ta Akadeemilise Rahvaluule Seltsi liige, 2017. aastast ühenduse Eesti Elulood juhatuse liige ning 2020. aastast ühingu Society for the History of Childhood and Youth ning Eesti Muuseumiühingu liige.

## Teosed
* "Neeger päevitab" (1996)
* "Rahva ja luule vahel" (1997) – toimetanud koos Kadri Tammega, koostaja Mari-Ann Remmel
* "Eesti kultuur võõrsil" (1998) – toimetanud koos Mall Hiiemäe ja Kadri Tammega
* "Viis ritta" (2020) – koostanud koos Inge Annomiga

## Viited

## Välislingid
*
Sigulda piirkond

**Sigulda piirkond** on 1. järgu haldusüksus (piirkond) Lätis.

Piirkond moodustati 2021. aastal, kui endised Mālpilsi, Krimulda ja Sigulda piirkonnad ning Inčukalnsi piirkonna Inčukalnsi vald uueks ühiseks omavalitsuseks ühendati.

## Haldusjaotus

* Sigulda
* Allaži vald (*Allažu pagasts*)
* Inčukalnsi vald (*Inčukalna pagasts*)
* Krimulda vald (*Krimuldas pagasts*)
* Lēdurga vald (*Lēdurgas pagasts*)
* Mālpilsi vald (*Mālpils pagasts*)
* More vald (*Mores pagasts*)
* Sigulda vald (*Siguldas pagasts*)

## Viited

## Välislingid
*Sigulda piirkonna koduleht
Thörl

**Thörl** on turulinn *(Marktgemeinde)* Hochschwabi jalamil Austrias Steiermargi liidumaal Bruck-Mürzzuschlagi ringkonnas.

Thörli linnaosad on Etmißl, Fölz, Hinterberg, Lonschitz, Oisching, Palbersdorf, St. Ilgen ja Thörl.

## Ajalugu
1. jaanuaril 2015 liideti Thörliga varem iseseisvad Sankt Ilgeni ja Etmißli vallad. Juba 1955. aastal oli vallaga liidetud Fölz bei Thörli vald.

## Sõpruslinnad
* Ljubečna, Sloveenia

## Liiklus
### Tänavad
Mariazeller Straße on kõige olulisem maanteeühendus Kapfenbergi ja Mariazelli vahel, mis on populaarseim palverännukoht Austrias. Edasi viib see Alam-Austria liidumaa pealinna Sankt Pöltenisse.

### Raudtee (ajalugu)
1893. aastal avati *[[Thörlerbahn]],* 760 mm rööpmelaiusega kitsarööpmeline raudtee, mis ühendas piirkonda Kapfenbergi ja *[[Österreichische Südbahn]]iga* (Lõunaraudtee). Eelkõige sai sellest kasu kohalik rauatööstus. Ühendus Austria Lääneraudteega oli kavandatud, kuid seda ei tehtud kunagi.

1959. aastal reisiliiklus lõpetati. 1991. aastal tegi *Verein Thörlerbahn* (Thörlerbahni ühing) aga nostalgilise rongiga proovisõidu. Kui aga pangakrahh kohaliku rauatööstuse pankrotti viis, kaotas raudtee operaator Steiermärkische Landesbahnen oma suurima (ja tegelikult ainsa) kaubaveo kliendi. Selle tagajärjel tuli rada sulgeda.

2003. ja 2004. aastal lammutati raudtee ja asemele ehitati jalgrattatee.

## Viited
Dmõtrivka (Izjumi rajoon)

**Dmõtrivka** (ukraina keeles Дмитрівка) on küla Ukrainas Harkivi oblastis Izjumi rajoonis. Elanike arv oli 2001. aasta seisuga 69.
Nisukollane

**Nisukollane** on kergelt murtud keskmine kollane värvitoon, sarnane küpse nisu värvusega.

Värvus on karakterilt soe ja särav, seostub loomulikkus, tervislikkuse, maaeluga. Värvinimetust kasutatakse muuhulgas juuksevärvuse kirjeldamiseks.

## Pildid

Les Plantes Cultivades. Cereals. Imatge 316.jpg|Nisupõld
Blé tendre KUNGSJET-9-cliche Jean Weber (23454813174) (cropped).jpg|Nisuterad
Frumento san Pastore al Parco del Roccolo 2015-06-13 20.16.14-EFFECTS.jpg|*[[Triticum durum]]*
Triticum spelta RF.jpg|*[[Triticum spelta]]*


## Variatsioonid
Prantsuskeelne värvinimetuste portaal pourpre.com annab nisukollase (*blé*) vasteks küpskollaste toonide vahemiku , värvus *blé mur* on tumekollane  .

ISCC-NBS-i värvide tähistamise süsteemi värvisõnaraamatu "Color: Universal Language and Dictionary of Names" järgi on nisukollase (*Wheat*, *Golden Wheat*) vasteiks keskmine oranžkollane , kahvatu oranžkollane , kahvatukollane  ja keskmine kollane , heleda nisukollase  (*Light Wheat*) vasteks helekollane  .

Pantone värvikaardi toon 13-1016 *Wheat* on hele pruunikas beež  , toon 14-1038 *New Wheat* ligikaudu hele pruunikas ookerkollane  .

RAL Design värvivaliku toon 075 80 20 *Hellweizengelb* on ligikaudu beež  .

Veebivärv *Wheat* on hele kuni kahvatu oranžikas beež  .

## Vaata ka
* Õlgkollane
* Maisikollane

## Viited
Andrei Spînu

**Andrei Spînu** (sündinud 10. juunil 1986 Ratușes Telenești rajoonis) on Moldova poliitik, ta on erakonna Tegevus ja Solidaarsus liige.

Ta on lõpetanud Moldova Majandushariduse Akadeemia.

Ta on 6. augustist 2021 Moldova taristu- ja regionaalarenguminister (ning ühtlasi Moldova asepeaminister).
Hovanštšina

**Hovanštšina** oli 1682. aastal Moskvas toimunud streletside ja soldatite ülestõus, mida juhtis Streletsiprikaasi ülem Ivan Hovanski (surnud 1682).

## Viited
Micis

**Micis** (ka **Miči** või **Vanagi**) on küla (*mazciems*) Lätis Sigulda piirkonna Lēdurga vallas.

Micis asub valla lõunaosas, Aģe järve edelakaldal. Micises asub Vanagi bussipeatus. Pandase vaher on looduskaitse all.

Aastatel 2009–2021 kuulus küla Krimulda piirkonda.

## Elanikkond


* 34 (1989)
* 59 (2006)
* 57 (2013)


## Viited
Sõjalise erioperatsiooni läbiviimisest

**"Sõjalise erioperatsiooni läbiviimisest"** (vene keeles "О проведении специальной военной операции") oli Venemaa presidendi Vladimir Putini 2022. aasta 24. veebruari hommikul kell 05.30 Moskva aja järgi Venemaa kodanikele ning Ukraina ja Venemaa relvajõudude isikkoosseisule edastatud telepöördumine, mis eelnes Venemaa relvastatud sissetungile Ukrainasse. Kõne peamine eesmärk oli valmistada ette avalikku arvamust ja selgitada Venemaa juhtkonna otsuse põhjuseid ja motiive. Presidendi kõne faktilist täpsust ja ideoloogilist rõhuasetust kritiseeriti laialdaselt. Üheks sissetungi põhjenduseks kasutas Vladimir Putin Ukraina ebatõest kujutamist neonatsistliku genotsiidiriigina.
Reigi kalmistu

**Reigi kalmistu** (ka Reigi kirikuaed) on ajalooline kalmistu Reigi kihelkonnas Hiiumaa saarel Läänemaal, tänapäevase haldusjaotuse järgi Pihla külas Hiiumaa vallas Hiiu maakonnas. 

## Kirjeldus
Kalmistu pindala on 3,24 ha. Ta on ümbritsetud kuni 1,4 m kõrguse maakivimüüriga ning tema idaküljel asuvad kaks väravat. Kalmistu vanemas osas esinevad hauatähistena ka põllukivid, mille on sisse raiutud ristimärk, peremärk või aastaarv. Kalmistul asub Reigi Jeesuse kirik, mida kasutab EELK Reigi Jeesuse kogudus. 

## Ajaloost
Reigi kirikuaia asutamise täpset aeg ei ole teada. Reigi kirik ehitati 1802. aastal varem rajatud puukirikust umbes 50 meetrit ida poole. Kirik ehitati Otto Reinhold Ludwig von Ungern-Sternbergi (1744–1811) poja Gustav Dietrich Otto von Ungern-Sternbergi (1773–1799, sooritas enesetapu) mälestuseks, kes maeti ka esimesena uue kiriku juurde.

Reigi kirikuaed (ajaloomälestis) ja Reigi kirik (ehitismälestis) on kultuurimälestised.

## Viited

## Välislingid
*Reigi kirik ja surnuaed. Foto 1968. Eesti Rahva Muuseum.
*Hiiumaa valla kalmistute koduleht
*Reigi kalmistu sai uued koopiaväravad. Nädalalõpp (ajalehtede Hiiu Leht ja Meie Maa lisa) nr. 3, 17. jaanuar 2014. DIGAR.
*Reigi kirikuaia kultuurimälestiseks tunnistamine.
Kirikmäe (perekonnanimi)

**Kirikmäe** on eesti perekonnanimi.

## Statistika
2022. aasta 1. jaanuari seisuga oli Eestis perekonnanimi Kirikmäe 37 inimesel: 14 mehel ja 23 naisel. Perekonnanimede levikult oli Kirikmäe meeste puhul 9016. kohal ja naiste puhul 5778. kohal.

Perekonnanime Kirikmäe kandja on keskmiselt 44 aasta vanune. Nimi oli kõige sagedasem Järva maakonnas, kus sellist nime kandis maakonna 10 000 elaniku kohta keskmiselt 1,69 inimest.

Nimede eestistamise käigus võeti 1935., 1937., 1939. ja 1940. aastal Kirikmäe uueks nimeks kuuel korral, kui Virumaal Lüganusel, Jõhvis ja Püssis loobuti nimedest Kirikmar (viiel juhul) ja Sibleka.

## Nime kandjaid
*Henno Kirikmäe, eesti õpetaja ja koolijuht (1921–2014)
*Jaanus Kirikmäe, Eesti diplomaat ja riigiametnik (1965–)
*Kaido Kirikmäe, eesti eksperimentaalmuusika helilooja (1973–) 

## Viited

## Välislingid
*
Kõrgessaare–Hüti–Puski tee

**Kõrgessaare–Hüti–Puski tee** on Transpordiameti hallatav kõrvalmaantee Hiiumaal teeregistri numbriga 12115. 

Tee algab Kõrgessaare alevikust, läbib Otste, Lauka, Isabella, Heiste, Hüti, Kiivera ja Puski küla ning ulatub Reigi-Nõmme külani. Kõrvalmaantee kogupikkus on 16,466 km ja laius on 6–7 m.

## Kirjeldus
Mustkate on teele ehitatud Kõrgessaare alevikust alates kuni Heiste küla läbiva teelõiguni umbes 8,5 km pikkuselt.

Regulaarne ühistransport (liinibuss) toimib maanteel Kõrgessaare aleviku ja Lauka küla vahel, bussid peatuvad Särglepa ja Lauka peatustes. Laukalt edasi regulaarset bussiliiklust ei toimu.

Kõrgessaare ja Hüti küla vaheline teelõik on suures osas algupärane ja kulgeb 10,5 km pikkuselt Eesti Vabariigi (1918–1940) aegsete kinnistute piiride vahel õgvendamata trassina. 

Hüti ja Puski vaheline kruusatee lõik (pikkus 6 km) on põhjalikumalt välja ehitatud Nõukogude okupatsiooni alguses sõjaväe tellimusel ja on tänapäevase mõõduka liiklustiheduse juures sobivalt lai ja laugete kurvidega.

Kõrgessaare–Hüti–Puski teel on üks sild (nr. 1101), Kõrgessaarest 6,264 km kaugusel. See asub Isabella külas Lilbi peatuse lähedal ning kulgeb üle Armioja. Sild on ehitatud 1959. aastal omaaegse tüüplahendusena, sildeava pikkus on 5,9 m.

Kiivera külas asub tee lähedal muidu tasasel reljeefil suhteliselt järskude nõlvadega korrapärase kujuga kuni 9 m kõrgune küngas. 

Teelisele pakub vahelduseks silmarõõmu Lilbi külatee ristmikule rajatud humoorikate tegelastega ehitis "Rõõm kohtuda!".

## Viited

## Välislingid
*Armioja. Keskkonnaagentuur.
Markus Grek

**Markus Grek** (vn *Грек* 'kreeklane') oli Veneetsiast pärit ehitusmeister, kes töötas 16. sajandi algul Ivan III kutsel Jaanilinnas. Ta projekteeris ja ehitas Jaanilinna Jumalaema Uinumise kiriku, mille kohalikust arhitektuurikoolkonnast erinevat, Bütsantsi-pärast kuju on seletatud ehitusmeistri Veneetsia päritoluga.

## Viited
Yorke'i poolsaar

**Yorke'i poolsaar** on poolsaar Austraalias.

Poolsaar asub Lõuna-Austraalia osariigis ning paikneb osariigi pealinnast Adelaide'ist läänes ja loodes. Poolsaar piirneb läänes Spenceri lahega ning idas St Vincenti lahega. Poolsaarest lõunas asub Känguru saar, mida eraldab poolsaarest Investigatori väin.

Poolsaare suurim linn on Kadina.

## Viited
Spenceri laht

**Spenceri laht** (*Spencer Gulf*) on laht Austraalia lõunarannikul. 

Laht asub Lõuna-Austraalia osariigis ning avaneb Suur Austraalia lahte. Spenceri laht piirneb läänes Eyre'i poolsaarega ja idas Yorke'i poolsaarega. Laht on suudmes 77 km lai ja 320 km pikk (suudmest Port Augustani). Lahe ääres asuvad mitmed linnad ja kaitsealad.

Esimene teadaolev lahe uurimine toimus veebruaris 1802, kui lahte saabus uurima Briti maadeuurija Matthew Flinders. Flinders nimetas lahe Briti poliitiku ja hilisema siseministri George Spenceri järgi.

## Viited
Matthew Flinders

**Matthew Flinders** (16. märts 1774 – 19. juuli 1814) oli Briti mereväelane ja kartograaf.

Flinders juhtis esimest ekspeditsiooni, mis Uus-Hollandi (tänapäeva Austraalia) rannikualasid kaardistades tegi tiiru ümber mandri ja pakkus esimesena välja, et mandri võiks nimetada Austraaliaks. Flinders osales aastatel 1791–1803 mitmetel ekspeditsioonidel, millest tuntumad on seilamine ümber Austraalia ja 1798–1799 toimunud ekspeditsioon, millega Flinders ja George Bass tõestasid, et Tansaania on saar.

1803. aastal Austraaliast naasmisel arreteeris Mauritiuse prantslasest kuberner Flindersi. Sel ajal olid Suurbritannia ja Prantsusmaa omavahel sõjas ning Flinders oli ekslikult arvanud, et teadustöö tegemine tagab talle ohutu läbipääsu. Flinders viibis vangistuses enam kui kuus aastat ning vangistuse ajal pani ta kirja oma uurimisretkede kirjeldused ning põhjused, miks tema uuritud manner tuleks nimetada Austraaliaks. Flinders naasis Suurbritanniasse 1810. aastal, kuid vangistus oli ta tervist mõjutanud ning 1814. aastal Flinders suri. Tema haua asukoht oli 19. sajandi keskpaigaks unustatud ning see taasavastati 2019. aastal.

Tema järgi on nimetatud Flindersi Ülikool Adelaide'is

## Viited
Kirsimägi

**Kirsimägi** on eesti perekonnanimi.

## Statistika
2022. aasta 1. jaanuari seisuga oli Eestis perekonnanimi Kirsimägi 71 inimesel: 35 mehel ja 36 naisel. Perekonnanimede levikult oli Kirsimägi meeste puhul 3222. kohal ja naiste puhul 3466. kohal.

Kirsimägi oli kõige levinum perekonnanimi vanuserühmas 15–19 aastat, kus neid on 10 000 elaniku kohta 1,27.
Nimi oli kõige sagedasem Valga maakonnas, kus sellist nime kandis maakonna 10 000 elaniku kohta keskmiselt 1,80 inimest.

19. sajandi algul pandi pärisorjusest vabastamise käigus Virumaal Kadrina kihelkonnas  Vatku 
mõisavallas talupojale nimeks Kirssimäggi. 

Nimede eestistamise käigus võeti 1935.–1939. aastal Kirsimägi uueks nimeks 22 korral, kui loobuti nimedest	Kirschberg kuuel juhul, Kirsberg ja Tõnisson kolmel ning	Kirschenberg kahel juhul, samuti nimedest Anderson,	Kirscenberg, Ivani, Plomberg, Prukk, Ritson, Ühtid ja Vaene.

## Nime kandjaid
*Aksel Kirsimägi, eesti advokaat (1898–1969)
*August Kirsimägi, eesti kirjanik (1905–1933)
*Endel Kirsimägi, eesti arst (1900–1988)
*Endel Kirsimägi, eesti rahvusest NSV Liidu sõjaväelane, polkovnik (1934–2001)
*Konstantin Kirsimägi, eesti riigiametnik (1902–1941)

## Viited

## Välislingid
*
Knīderi

**Knīderi** (ka **Knīderu pusmuiža** ehk *Knīderi karjamõis*) on küla (*mazciems*) Lätis Sigulda piirkonna Lēdurga vallas. 

Knīderi asub valla kirdeosas Jugla jõe kaldal.

Aastal 2013 oli külas 5 elanikku. Aastatel 2009–2021 kuulus küla Krimulda piirkonda.

## Viited
Zvaigznes

**Zvaigznes** on küla (*mazciems*) Lätis Sigulda piirkonna Lēdurga vallas.

Zvaigznes asub valla kirdeosas. Seal asub Lapsase bussipeatus.

## Viited
Juglas

**Juglas** on küla (*mazciems*) Lätis Sigulda piirkonna Lēdurga vallas. 

Juglas asub valla idaosas Jugla jõe kaldal. Külla jääb Juglase bussipeatus.

Külas asuv  paljude rahvajuttude tegevuspaik Vasiļase mägi on muinsusmälestisena kohaliku kaitse all.

Kuus nimetut hõberemmelgat ja Kupčase remmelgad on  looduskaitse all.

Aastal 2013 oli külas 26 elanikku. Aastatel 2009–2021 kuulus küla Krimulda piirkonda.

## Viited
Äripäeva Raadio

**Äripäeva Raadio** on meediakontserni AS Äripäevale kuuluv Eesti raadiojaam.

## Sagedused

* Tallinn 92,4 MHz & DAB+
* Tartu 97,7 MHz
* Pärnu 91,9 MHz
* Ida-Virumaa 94,6 MHz
* Haapsalu 96,0 MHz
* Kuressaare 101,7 MHz
* Kesk-Eesti 104,3 MHz & DAB+
* Rakvere DAB+
* Rapla 101,8 MHz
* Lõuna -Eesti DAB+

## Vaata ka
*Eesti raadiojaamade loend

## Välislingid
* Koduleht
* Kuula otseülekannet
Brasla (Krimulda vald)

**Brasla** on küla (*mazciems*) Lätis Sigulda piirkonna Krimulda vallas. Asub Brasla jõe ääres. See eraldab seda Straupe valda jäävast samanimelisest külast.

Brasla jääb osaliselt Gauja rahvusparki. Külla jääb Brasla bussipeatus.

Aastatel 2009–2021 kuulus küla Krimulda piirkonda. Aastal 2006 oli külas 19 elanikku.

## Viited
Tragöß-Sankt Katharein

**Tragöß-Sankt Katharein** on 2015. aastast uus vald *(Gemeinde)* Austrias Steiermargi liidumaal Bruck-Mürzzuschlagi ringkonnas, kui ühendati endised iseseisvad vallad Tragöß ja Sankt Katharein an der Laming.

Valla territoorium jaguneb järgmisteks osadeks:

* Hüttengraben
* Oberdorf
* Oberort
* Obertal
* Pichl-Großdorf
* Rastal
* Sankt Katharein an der Laming
* Tal
* Unterort
* Untertal

Valla põhjaosas domineerib Hochschwabgruppe platoo. Siin asub kuulsa *Sonnschienalmi* (koos sarnase nimega Schutzhüttega) lähedal *[[Frauenmauerhöhle]]* kuristik ja *Sackwiesensee* järv. Järgmised tuntud tipud kõrguvad valla territooriumil:

* Ebenstein (2123 m)
* Hochturm (Trenchtling) (2081 m)
* Griesmauerkogel (2034 m)
* TAC-Spitze (2019 m)
* Brandstein (2003 m)
* Meßnerin (1835 m)
* Pribitz (1579 m)

## Kultuur ja vaatamisväärsused

* *Antoniuskapelle* Oberortis

: 1518. ja 1524. aastast pärinev hilisgooti stiilis hoone ehitati romaani ossuaariumi vundamendile. 17. sajandi lõpus pikendati kabelit kalmistumüüri suunas.

* *Pfarrkirche St. Magdalena*, samuti *Pfarrhof* Oberortis

: Endine kindluskirik, ümbritsetud osaliselt hiliskeskaegsete müüridega. Kiivriga kolmekorruseline torn, hilisgooti stiilis torn pärineb aastast 1923.

* *Pfarrkirche hl. Katharina* St. Katharein an der Lamingis

: Kihelkonnakiriku põhiosa on hilisgooti hoone 16. sajandi algusest. Barokiajal püstitati gooti stiilis läänetornile sibulkatus. Barokne peaaltar pärineb umbes 1700. aastast.

* *Filialkirche* Pichlis

: Varagooti kirik, mida laiendati 17. sajandil.

* Endised võllapuud Galgenwaldis Pichl-Großdorfi ja Oberort-Tragößi vahel.

*Loodusmälestised:*

* *[[Grüner See (Tragöß)|Grüner See]]* Oberortis
* *[[Marienklamm]]* Oberortis

## Viited
Turnau

**Turnau** on vald (*Marktgemeinde*) Austrias Steiermargi liidumaal Bruck-Mürzzuschlagi ringkonnas. See asub  Hochschwabi jalamil.

Turnau osad on Turnau, Göriach, Seewiesen, Stübming ja Thal.

## Viited
Putniņi

**Putniņi** (ka **Ķizbele**) on küla (*mazciems*) Lätis Sigulda piirkonna Krimulda vallas.

Külla jääb Putniņi bussipeatus.

Putniņi jääb Gauja rahvusparki. Küla piiril asub muinsusmälestisena riikliku kaitse all olev Krimulda kirik.

Aastal 2006 oli külas 41 elanikku. Aastatel 2009–2021 kuulus küla Krimulda piirkonda.

## Viited
Deutschlandsbergi ringkond

**Deutschlandsbergi ringkond** on ringkond Austrias Steiermargi liidumaal. See koosneb järgmistest valdadest:
* Bad Schwanberg
* Deutschlandsberg
* Eibiswald
* Frauental an der Laßnitz
* Groß Sankt Florian
* Lannach
* Pölfing-Brunn
* Preding
* Sankt Josef (Weststeiermark)
* Sankt Martin im Sulmtal
* Sankt Peter im Sulmtal
* Sankt Stefan ob Stainz
* Stainz
* Wettmannstätten
* Wies
Turaidas skola

**Turaidas skola** (ka **Turaidas  pamatskola**, tõlkes *Turaida kool* või *Turaida põhikool*) on küla (*mazciems*) Lätis Sigulda piirkonna Krimulda vallas. 

Külla jääb Turaidas skola bussipeatus. Aastatel 2009–2021 kuulus küla Krimulda piirkonda.

Turaidas skola jääb Gauja rahvusparki.

Aastal 2006 oli külas 32 elanikku.

## Viited
Murjāņi (Krimulda vald)

**Murjāņi** on küla (*mazciems*) Lätis Sigulda piirkonna Krimulda vallas. Asub Koiva jõe ääres. Loja jõgi eraldab seda Sēja valda jäävast samanimelisest külast.

Külas asub Imants Ziedonise muuseum.

Asula jääb valla keskusest Raganast 6,5, piirkonna keskusest Siguldast 17 ja Riiast 42 kilomeetri kaugusele. 

Murjāņi jääb Gauja rahvusparki. Looduskaitse all on Loja alamjooksu hiidkuusk, Milnieki hiidkuusk, üks külas kasvav tamm ja üks mänd.

Aastal 2018 oli külas 18 elanikku. Aastal 2021 oli elanikke 11. Aastatel 2009–2021 kuulus küla Krimulda piirkonda.

## Viited
Aleksander Podrätšik

**Aleksander Podrätšik** (ka **Aleksander Podrätshik**; 3. veebruar 1888 Konguta vald Tartu kreis Liivimaa kubermang – 8. veebruar 1921 Pärnu) oli eesti õpetaja, ajaloolane ja poliitik.

Aleksander Podrätšik  omandas keskhariduse Riia vaimulikus seminaris, mille lõpetas 1910. aastal preestri kandidaadina. Samal aastal astus Varssavi ülikooli, kuid heideti peatselt sealt välja poliitiliste vaadete tõttu. Oli seejärel lühikest aega ametis Riias Peeter-Pauli kiriku köstrina ning koduõpetajana Venemaal. Romanovite amnestia järel astus uuesti Varssavi ülikooli, Esimese maailmasõja ajal õppis Tartu Ülikoolis, mille 1918. aastal  lõpetas ajaloolasena.

Enne esimest maailmasõda oli lühemat aega Pärnus Jochmanni algkoolis õpetajaks ja Pärnu Eesti Kooliseltsi ühisreaalgümnaasiumi ajalooõpetaja.

Aleksander Podrätšik oli Pärnu linnavolinik ja aastatel 1917–1919 Eestimaa autonoomset kubermangu juhtinud Eestimaa Kubermangu Ajutise Maanõukogu liikmeks maatameeste nimekirjast koos Rudolf Jaska, Hans Kruusi ja Hugo Reimaniga. Ta osales kogu assamblee tegevuses 14. juulist 1917 kuni 23. aprillini 1919. 

Aleksander Podrätšik suri 8. veebruaril 1921 Pärnus ning on maetud Pärnu Vanale (vene) kalmistule.

## Viited
Kirt

**Kirt** on eesti perekonnanimi.

## Statistika
2022. aasta 1. jaanuari seisuga oli Eestis perekonnanimi Kirt 136 inimesel: 65 mehel ja 71 naisel. Perekonnanimede levikult oli Kirt meeste puhul 1475. kohal ja naiste puhul 1483. kohal.

Kirt oli kõige levinum perekonnanimi vanuserühmas 75–79 aastat, kus neid on 10 000 elaniku kohta 1,80.
Nimi oli kõige sagedasem Valga maakonnas, kus seda kandis maakonna 10 000 elaniku kohta keskmiselt 7,56 inimest.

Nimede eestistamise käigus loobuti nimest Kirt 3 korral, kui uueks nimeks võeti 1935. aastal Koitmets, 1938. aastal Maidla ja 1940. aastal Kivilaht.

## Nime kandjaid
*Arno Kirt, eesti majandusteadlane (1939–2016)
*Boris Kirt, eesti insener ja majandustegelane (1942–)
*Karl Kirt, eesti noorsooaktivist (1993–)
*Magnus Kirt, eesti odaviskaja (1990–) 
*Peeter Kirt, eesti kelgutamistreener (1950–2014)
*Kairi Kirt-Ende, eesti arhitekt (1968–) 

## Viited

## Välislingid
*
Frémicourt

**Frémicourt** on vald Põhja-Prantsusmaal Pas-de-Calais' departemangus.

Põllumajandusküla asub 24 km Arrasist lõunakagus, teede N30 ja D7E ristumiskoha ümbruses.

## Huviväärsused

* St. Armandi kirik, pärast Esimest maailmasõda koos ülejäänud külaga uuesti üles ehitatud.

## Vaata ka

* Pas-de-Calais' departemangu haldusüksuste loend
* Cecil Sewell

## Viited
Aflenz Kurort

**Aflenz Kurort** oli vald Austrias Steiermargi liidumaal Bruck-Mürzzuschlagi ringkonnas. See liideti 2015. aasta jaanuaris Aflenzi valda.

## Ajalugu

Avelnizi on esmamainitud 1025. aastal. Kuni laialisaatmiseni omasid ja haldasid omavalitsuse maad St. Lambrechti kloostri abtid. Omavalitsuse territoorium oli Steiermargi hertsogkonna osa, mis eraldati Baierist 1180. aastal. 1192. aastast alates olid Steiermark ja Austria personaaluniooni ühendatud. 1458. aastal andis keiser Friedrich III Aflenzile turulinna staatuse. 1564. aastast loeti Steiermark Sise-Austria osaks ja 1804. aastast Austria keisririigi osaks. Suveturism piirkonda algas juba 19. sajandi lõpul. Aflenz oli 1918. aastal loodud Austria vabariigi osa. Pärast Austria anšlussi kuulus kogukond sõja lõpuni Steiermargi *[[Reichsgau]]*sse. Aastatel 1945–1955 oli Aflenz Inglise okupatsioonitsooni osa. Selle esimene suusatõstuk ehitati 1954. aastal.
Aflenz Land

**Aflenz Land** oli vald Austrias  Steiermargi liidumaa Bruck-Mürzzuschlagi ringkonnas.

1. jaanuaril 2015 liideti Aflenz Landi vald Aflenz Kurorti vallaga, et moodustada *Marktgemeinde* Aflenz.
Port Augusta

**Port Augusta** on linn Austraalias Lõuna-Austraalia osariigis.

Linn asub Spenceri lahe ääres, osariigi pealinnast Adelaide'ist umbes 322 km põhjas. Linn on asutatud 1852. aastal.

## Viited
Whyalla

**Whyalla** on linn Austraalias Lõuna-Austraalia osariigis.

Linn asub Spenceri lahe ääres ning paikneb osariigi pealinnast Adelaide'ist umbes 395 km kagus. See on osariigi suuruselt neljas linn, Adelaide'i, Mount Gambieri ja Gawleri järel.

2018. aastal elas linnas 21 742 inimest ja linna rahvaarv oli eelneva viie aasta jooksul vähenenud umbes 0,75 % võrra aastas.

## Viited
Leksandrowa

**Leksandrowa** on küla Poolas Väike-Poola vojevoodkonnas Bochnia maakonnas Nowy Wiśniczi vallas. Leksandrowa asub Nowy Wiśniczist ligikaudu 3 km ja Bochniast umbes 8 km lõunas.

## Viited
Ukraina kaitsmise eest

**Ukraina kaitsmise eest** (ukraina keeles *За оборону України*) on Ukraina riiklik teenetemärk.

## Ajalugu
Ukraina president asutas selle autasu 5. augustil 2022. Presidendi ukaasi kohaselt autasustatakse sellega Venemaa täiemõõdulise relvastatud agressiooni vastu võidelnud jõustruktuuride töötajaid.  

## Viited
Hochschwab

**Hochschwab** on mägi Austrias Ülem-Steiermargis. See on kõrgeim tipp Hochschwabi mäestikus.

## Asukoht

Hochschwabi tipp on tasane, kaljude ja rohuga kaetud kuppel, millele saab hõlpsasti ronida Schiestlhausist (2153 m) kirdesse umbes poole tunniga läbi läänepoolse platoo (Biwakschachtel Fleischerhütte). Schiestlhausile saab läheneda Seewiesenist (974 m) Steirischer Seebergi jalamil *Seetali* oru kaudu, *Untere Dullwitzist* Voisthaler Hütteni, *Obere Dullwitzi* ja *Graf-Meran-[[Steig]]ini*, samuti põhjast, Weichselbodenist Salza orus.

Hochschwabi eksponaat on selle võimas lõunakülg, mille laius on peaaegu 2 km ja mis tõuseb kuni 300 m kõrgusele Trawiesi sadulast ning Trawiestali (edas) ja *Obere Dullwitzi* (kagus) orgudest, mis selles punktis kohtuvad. Lõunapoolsel küljel on igas raskusastmes ronimisrajad.

## 1988. aasta Hochschwabi tragöödia

1988. aasta novembri alguses toimus Hochschwabil alpinismitragöödia, mille päästeoperatsioonist sai seni suurim Steiermargi mäepäästeteenistuse otsinguoperatsioon. Seitsmemeheline rühm oli 2000 m kõrgusel 2 päeva ja ööd tormide ja jäise temperatuuri lõksus. Pärast 150 alpisandarmi ja mäepäästetöötaja ning viie helikopteri lähetamist leiti, et viis seltskonnast on surnud ja ülejäänud kaks jäid raskete vigastustega ellu.
Salza (Enns)

**Salza** (ka **Mariazeller Salza**) on Ennsi idapoolne lisajõgi. See algab Traisenbergi mäelt Alam-Austrias ja voolab Mariazellist lõuna pool läbi Steiermargi liidumaa Wildalpener Salzatali looduskaitseala. See suubub Großreiflingi (Landli osa) lähedal Ennsi.

Weichselbodeni (Mariazelli osa) all on Prescenyklause, ülevoolupais (kivitamm), mida kasutati 1848. aastal metsa parvetamiseks. Tänapäeval kasutatakse reservuaari vett väikese elektrijaama toiteks. Veehoidlast allavoolu on Salza süstamatkajate lemmikpaik.

Paljud Salza väikeste lisajõgede allikad on kinni püütud ja neid kasutatakse Viini veevarustuseks.
Eesti Viipekeele Selts

**Eesti Viipekeele Selts** asutati 29. novembril 2020. Seltsi tegevuse eesmärk on populariseerida eesti viipekeelt ja panustada selle arengusse ning selle organisatsiooni põhitegevus on eesti viipekeelega tegelemine. 

Eesti Viipekeele Seltsi juhatuse liikmed on Maret Õun, Keiti Huik ja Jari Pärgma. Organisatsiooni juures tegutsevad spetsialistid, näiteks õigusnõunik, keeletoimetaja ja raamatupidaja. 

Seltsi asutajaliikmed on Maret Õun, Keiti Huik, Jari Pärgma, Tiit Papp, Aire Murd, Merike Mändsoo, Marja-Liisa Landar, Helle Sass, Triin Jõeveer, Sirle Papp, Jaan-Raul Ojastu ja Mari-Liis Ungerson. 

## Välislingid
* viipekeel.ee Eesti Viipekeele Seltsi koduleht
Fresnes-lès-Montauban

**Fresnes-lès-Montauban** on vald Põhja-Prantsusmaal Pas-de-Calais' departemangus.

Põllumajandusküla asub 14 km Arrasist kirdes, teede N50 ja D46 ristumiskoha ümbruses. Kiirtee A1 ristmik 16 on vallas.

## Huviväärsused

* Jumalaema kirik, pärast Esimest maailmasõda koos enamusega külast uuesti üles ehitatud

## Vaata ka

* Pas-de-Calais' departemangu haldusüksuste loend

## Viited
Grant Park

**Grant Park** on park USA-s Chicagos Loopi linnaosas. Pargi pindala on 1,29 km² ning see hõlmab Millennium Parki, Maggie Daley Parki, Buckinghami purskkaevu, Petrillo Music Shelli, Chicago Kunstiinstituudi ja Museum Campusi, kus asuvad paljud Chicago muuseumid.

Pargi nimi oli algselt **Lake Park**. 1901. aastal nimetati see Ameerika Ühendriikide 18. presidendi Ulysses S. Granti järgi.

Grant Parkis toimub Lollapalooza muusikafestival.

21. juulil 1993 kanti park USA ajalooliste paikade riiklikku registrisse (*[[National Register of Historic Places]]*).

## Välislingid
* https://www.chicagoparkdistrict.com/parks-facilities/grant-park/
Erlauf

**Erlauf** on jõgi Austrias Alam-Austria ja Steiermargi liidumaal. Pöchlarni juures suubub see Doonausse.

Suuremad jõeäärsed asulad on Scheibbs ja Wieselburg.

## Viited

## Välislingid
*
2003. aasta Euroopa kuumalaine

**2003. aasta Euroopa kuumalaine** oli kuumim Euroopas registreeritud suvi alates vähemalt 1540. aastast.

Hinnanguliselt hukkus kuumalaine tõttu enam kui 72&nbsp;000 inimest 

Eriti rängalt tabas kuumalaine Prantsusmaad. Põua tõttu tekkis mõnedes Lõuna-Euroopa piirkondades ikaldus.

## Vaata ka
* 2022. aasta Euroopa kuumalained

## Viited
Soldier Field

**Soldier Field** on staadion Ameerika Ühendriikide Illinoisi osariigis Chicagos Near South Side'i linnaosas.

Staadion on avatud 1924. aastal. Alates 1971. aastast on Soldier Field olnud Ameerika jalgpalli klubi Chicago Bearsi kodustaadion. Soldier Field on vanim National Football League'i (NFL) staadion. 2020. aastal sai see lisaks Major League Socceri klubi Chicago Fire FC kodustaadioniks.

Ajaloo jooksul on Soldier Field olnud veel paljude spordivõistkondade kodustaadioniks, muuhulgas oli see 1959. aastal NFL-i klubi Chicago Cardinalsi (praegune Arizona Cardinals) kodustaadion ja aastatel 1966–1973 Chicago Illinoisi Ülikooli Ameerika jalgpalli meeskonna kodustaadion.

Staadionil on peetud 1994. aasta jalgpalli maailmameistrivõistluste, 1999. aastal naiste jalgpalli maailmameistrivõistluste ja mitmete CONCACAF Gold Cup'i turniiride kohtumised.

Staadionil on toimunud paljude kuulsate artistide kontserte. Teiste seas on seal esinenud Pink Floyd, The Rolling Stones, Madonna, Paul McCartney, Grateful Dead, U2, Bon Jovi, Taylor Swift, One Direction, Beyoncé, Guns N' Roses, Coldplay ja Metallica.

Staadioni renoveeriti aastatel 2002–2003. Staadion mahutab 61 500 pealtvaatajat.

## Välislingid

* Ametlik koduleht
Clinton (Indiana)

**Clinton** on linn USA-s Indiana osariigis Vermillioni maakonnas. Clinton paikneb Wabashi jõe ääres. Kirdes piirneb Clinton umbes 1300 elanikuga Fairview Parki linnaga. Wabashi jõe vastaskaldal asub Parke'i maakond. Linna lähedalt möödub maantee U.S. Route 41, mis viibib põhja poole minnes Chicagosse ja lõuna poole minnes Nashville'i.

Elanike arv on 2020. aasta rahvaloenduse kohaselt 4831. Aastal 2010 oli elanikke 4893.

Linn asutati 1829. aastal ja nimetati New Yorgi osariigi endise kuberneri DeWitt Clintoni (1817–1822 ja 1825–1828) järgi. Paljud Clintoni esimestest elanikest olid kivisöekaevandustes töötanud immigrandid, kes olid peamiselt pärit Itaaliast. Veel saabus palju sisserändajaid Austriast ja Šotimaalt. Elanike arv saavutas Clintonis oma suurima taseme 1920. aastal, mil seal elas ligi 11 000 inimest. Pärast seda, kui kaevandused suleti, on elanike arv linnas peaaegu püsivalt langenud.

1893. aastal alustas Clintonis tööd tellisetehas Clinton Paving and Building Brick Company, kus toodeti päevas 40 000 telliskivi.

Alates 1966. aastast on linnas Itaalia pärandi tähistamiseks toimunud Little Italy Festival.

## Viited
10. üksik mägiründebrigaad

**10. üksik mägiründebrigaad Edelveiss** (ukraina keeles *10 окрема гірсько-штурмова бригада "Едельвейс"*) on Ukraina maavägede väeüksus. 

## Koosseis
*  8. mägiründepataljon – Tšernivtsi, Tšernivtsi oblast
*  108. mägiründepataljon – Tšernivtsi, Tšernivtsi oblast
*  109. mägiründepataljon – Krõhivtsi, Ivano-Frankivski oblast

## Ajalugu
2022. aasta juulis näitas brigaad, et nende relvastuses on raketiheitja RM-70. 2023. aasta jaanuari seisuga oli briaadi relvastuses miinipilduja MO-120-RT. Alates 14. veebruarist 2023 on üksuse nimi 10. üksik mägiründebrigaad Edelveiss.

### Galerii



## Viited
Maailmarahu (skulptuur)

**"Maailmarahu"** (soome keeles "Maailman rauha" või "Rauha maailmalle", rootsi keeles "Världsfreden", vene keeles "Мир во всем мире") on pronksskulptuur, mille Moskva linn kinkis 1989. aastal Helsingi linnale. Skulptuur avati Helsingis Hakaniemenrantas 14. jaanuaril 1990 – kaks kuud pärast Berliini müüri langemist. Kuju autor on Oleg Kirjuhhin.

Kuju teisaldati augustis 2022.
No Cav

**No Cav** on ajakirjanduslik termin, mida kasutatakse  tähistamaks suurt Itaalia protestiliikumist, mis tekkis 21. sajandi alguses [  ja mis koosnes kodanike ühendustest ja rühmadest, mida ühendas Apuani Alpides asuvate Carrara marmorikarjääride kriitika.

## Nimi ja sümbol

Mõistet No Cav, lühend sõnadest "No Cave" ("Ei karjääridele", itaalia keeles), kasutati esimest korda Il Tirreno artiklis 2014. aastal, et määratleda aktiviste, kes osalesid Salviamo le Apuane komitee meeleavaldusel  .

Sümbol No Cav koosneb stiliseeritud mustvalgest kujutisest Carrara eramarmorraudtee Vara viaduktist, mida läbib suur punane X, mille kohal on samuti punane sõnad "NO CAV", kõik valgel taustal   .

See bänner, mille graafiline kujundus meenutab liikumist No TAV, ilmus alles 2020. aastal keskkonnakaitsja Gianluca Briccolani korraldatud ürituse ajal, kes järgmisel aastal oleks koos Claudio Grandi ja teistega asutanud ühenduse Apuane Libere    .

Seda sümbolit ja definitsiooni "No Cav" ei kasuta ega aktsepteeri kõik liikumise rühmad ning paljud eelistavad end määratleda täpsemate terminitega.
You Got It

"**You Got It**" on Ameerika laulja Roy Orbisoni laul 22. stuudioalbumilt "Mystery Girl" (1989). Lugu avaldati postuumselt 3. jaanuaril 1989, pärast Orbisoni surma südamerabanduse tagajärjel 6. detsembril 1988.

Orbison jõudis seda laulda otseesituses ainult ühe korra – Belgias Antwerpenis Diamond Awards Festivalil 19. novembril 1988, kõigest 17 päeva enne surma. Esitusel jäädvustatud materjali kasutati hiljem laulu muusikavideos.

Laulust sai Orbison esimene hittsingel 25 aasta järel pärast laulu "Oh, Pretty Woman" 1964. aastal; see jõudis esikümnesse üle maailma – Billboard Hot 100 9. ja Suurbritannia edetabelis 3. kohale.

## Viited

## Välislingid
* "You Got It" YouTube'is
Presque Isle

**Presque Isle** on linn USA-s Maine'i osariigis, Aroostooki maakonna suurim linn. See asub Aroostooki jõe kaldal.

Elanike arv on 2020. aasta rahvaloenduse kohaselt 8797. Aastal 2010 oli elanikke 9692.

Presque Isle'is valitseb pikkade ja külmade talvede ning lühikeste suvedega niiske mandriline kliima. Keskmine õhutemperatuur on jaanuaris –6...–13 °C ja juulis 13–25 °C. Sademeid langeb 896 mm/a. Lumesadu esineb aastas 225 cm.

Linnas tegutseb umbes 1500 üliõpilasega Maine'i Ülikooli süsteemi kuuluv University of Maine at Presque Isle.

Linna lähedal asub rahvusvaheline lennujaam. Läbi linna kulgeb maantee Route 1.

Presque Isle'is on korraldatud laskesuusatamise maailma karikasarja etappe.

## Ajalugu
Esimesed briti asunikud saabusid praeguse linna alale 1819. aastal. Piiritüli tõttu Suurbritannia ja Ühendriikide vahel oli piirkonna areng aeglane. Piiritüli lahendati lõpuks 1842. aastal Websteri-Ashburtoni lepinguga.

Esimese ameeriklasena asus sellele alale elama Dennis Fairbanks 1828. aastal, kelle järgi asula algselt ka nime sai. Hiljem sai see prantsuskeelse sõna järgi 'poolsaare' (*presqu'île*) kohta nimeks Presque Isle. 4. aprillil 1859 sai see *town*-staatuse ja 1. jaanuaril 1940 *city*-staatuse.

Presque Isle'is oli algselt olulisim majandusharu metsandus. 1880. aastatel asus seal kaks saeveskit, veski, villavabrik, mööblitehas ja vankritehas. 19. sajandi lõpus hakkas arenema põllumajandus. Kõige tähtsamaks põllukultuuriks sai kartul.

## Viited

## Välislingid
* Koduleht
California Blue

"**California Blue**" on laul, mille kirjutasid Roy Orbison, Jeff Lynne ja Tom Petty. The Authorized Roy Orbisoni andmetel salvestas Orbison laulu 1988. aasta aprillis Mike Campbelli garaažis Los Angeleses.
Keldriämblik

**Keldriämblik** (*Metellina merianae*, *Meta merianae*) on liik ämblikulisi sugukonnast sireämbliklased (*Tetragnathidae*).

Eestis üks tavalisemaid liike keldrites, ent elab ka metsas pimedates ja väga varjatud kohtades (vanad kännud, juurealused ja tüveõõnsused). 

Keha on 6–10 mm pikk, tagakeha mustriline ja jalad vöödilised. Koob väikesi ratasvõrke. Munakookonid on kerajad ja ripuvad niidi otsas. Toitub putukatest ja kakanditest. 

## Vaata ka
*Eesti ämblike süstemaatiline nimestik
*koopaämblik

## Viited
Nii või naa

"**Nii või naa**" on eesti laulja Jüri Pootsmanni laul. Lugu avaldati digitaalse allalaadimisena 3. juunil 2016 Universal Music Groupi kaudu.
Ocean City

**Ocean City** on kuurortlinn Ameerika Ühendriikides Marylandi osariigis Worcesteri maakonnas. Elanike arv on 2020. aasta rahvaloenduse kohaselt 6844. Aastal 2010 oli elanikke 7102. Suviti tõuseb elanike arv linna saabuvate suvitajate toel paarikümne kuni paarsaja tuhandeni.

Linn asub Atlandi ookeani ääres.

Esimene hotell avati Ocean Citys 1875. aastal. 1880. aastal Ocean City linnaõigused.

Ocean Citys valitseb kuumade ja niiskete suvede ning jahedate talvedega niiske lähistroopiline kliima. Asukoha tõttu Atlandi ookeani ääres püsivad kevadel ja suvel õhutemperatuurid mõõdukad. Keskmine õhutemperatuur juulis on 21 °C. Üle 30 °C tõuseb õhutemperatuur aastas keskmiselt 10 päeval. Atlandi ookean tingib samuti pehme talve. Jaanuari keskmine õhutemperatuur on 3 °C.

Sademete hulk on aasta läbi võrdlemisi ühtlane. Aastas sajab keskmiselt 1076 mm. Piirkonda võivad tabada orkaanid ja troopilised tormid.

Ocean City sõpruslinnad on Finale Ligure Itaalias, Pärnu Eestis ja Virginia Beach USA-s Virginia osariigis.

## Viited

## Välislingid

* Ametlik koduleht
* Ocean City turismileht
Edgartown

**Edgartown** on linn USA-s Massachusettsi osariigi ranniku lähedal Martha's Vineyardi saarel. Edgartown on Dukesi maakonna halduskeskus. Elanike arv on 2010. aasta seisuga 4067.

Edgartown asub Martha's Vineyardi idarannikul. Edgartowni vastas asub 15,9 km² suurune Chappaquiddicki saar, millega on parvlaevaühendus.

Edgartowni rajasid 1642. aastal inglise asunikud. Algselt asustasid saart vampanoagi indiaanlased. Linn on saanud nime hilisema Inglismaa kuninga James II 1671. aastal kolmeaastasena surnud Cambridge'i hertsogist poja Edgari mälestuseks. Edgartown sai linnaõigused 8. juulil 1671. 19. sajandil sai Edgartown vaalapüüdjate sadamaks. Tänapäeval on Edgartowni peamiseks majandusharuks turism.

Edgartownis valitseb mereline kliima. Keskmine õhutemperatuur on jaanuaris −5...3 °C ja juulis 17–26 °C. Kõrgeim mõõdetud õhutemperatuur on 37 °C ja kõige madalam −23 °C. Aasta keskmine sademete hulk on 1169 mm. Sademeid langeb kuude lõikes võrdlemisi ühtlaselt.

Edgartownis tegutseb 1905. aastal asutatud jahtklubi. Edgartowni sadamasse viiva sissepääsu juures asuval neemel paikneb Edgartowni tuletorn, mis on kantud USA ajalooliste paikade riiklikku registrisse *[[National Register of Historic Places]]*.

Edgartownis toimusid 1975. aasta trilleri "Lõuad" ("Jaws") osad võtted.

## Viited

## Välislingid

* Koduleht
Dyer

**Dyer** on linn USA Indiana osariigis Lake'i maakonnas, Chicago kagupoolne eeslinn.

Elanike arv oli 2020. aasta Ameerika Ühendriikide rahvaloenduse andmetel 16 517. Aastal 2010 oli elanikke 16 390.

Dyer piirneb põhjas Munsteri linnaga, idas Schererville'i linnaga ning läänes Illinoisi osariigiga.

Dyer on asutatud 1838. aastal. Linnaõigused sai see 24. jaanuaril 1910.

Dyeris asub Chicago ja New Yorgi vahel kulgeva Amtraki reisirongiliini peatus.

## Viited

## Välislingid
* Koduleht
Fenway Park

**Fenway Park** on pesapallistaadion USA-s Bostonis. Alates 1912. aastast on see olnud Major League Baseballis (MLB) mängiva Boston Red Soxi kodustaadion. See on Major League Baseballi kõige vanem siiani kasutusel olev staadion.

Staadion mahutab 37 755 pealtvaatajat, millega on see istekohtade arvult neljas väiksem ja üks seitsmest Major League Baseballi staadionist, mis mahutab vähem kui 40 000 inimest.

Staadioni esimesel kasutusaastal kohtus Red Sox World Seriesis New York Giantsiga. Finaalsarja otsustav mäng peeti Fenway Parkil, kus Red Sox alistas kümnes voorus Giantsi tulemusega 3:2 ja seitsme mängu kokkuvõttes 4:3.

Staadionil on peetud samuti Ameerika jalgpalli, jalgpalli- ja jäähokikohtumisi (sh 2010. aastal üks NHL-i matš välitingimustes) ning toimunud kontserte.

2012. aastal valmis staadioni valimisest 100 aastat ning samal aastal võeti staadion ajalooliste paikade riiklikku registrisse National Register of Historic Places.

## Viited

## Välislingid

* Fenway Park Through The Years. mlb.mlb.com
St. Joseph

**St. Joseph** on linn USA-s Missouri osariigis, Buchanani maakonna halduskeskus ja suurim linn. Linn asub Missouri jõe kaldal Kansase osariigi piiri lähedal. Kansas City jääb 70 km kaugusele lõunasse ja Omaha 190 km kaugusele loodesse.

Elanike arv on 2020. aasta rahvaloenduse kohaselt 72 473. Aastal 2010 oli elanikke 76 780 inimest. Elanike arvult on see osariigis kaheksandal kohal.

Linnas asub Missouri Western State University (asutatud 1915) ja Poniekspressi muuseum. Linna hüüdnimi on "St. Joe".

Linnas on sündinud räppar Eminem, kes kasvas üles ja saavutas kuulsuse Detroitis.

## Ajalugu
Linna asutas 1826 prantsuse karusnahakütt Joseph Robidoux. Robidoux nimetas selle oma kaitsepühaku Joosepi järgi. St. Joseph sai linnaõigused 1843. aastal. Linna algusaastatel oli seal aurulaevade sadam ja viimane tarnepunkt siinpool Missouri jõge enne Metsikut Läänt. See oli kodusõja lõpuni kõige läänepoolsem koht, kuhu raudtee ulatus.

Aastatel 1860−1861 oli linn nn poniekspressi alguspunkt. Kodusõja ajal oli linn sisside tugipunkt. 1882. aastal tapeti linnas lindprii Jesse James.

1840. aastatel muutus linn oluliseks transpordikeskuseks, kuid jäi teiste linnade varju, kui mandrivaheline raudtee sellest mööda läks. St. Josephi elanike arv saavutas haripunkti 1900. aastal, mil seal elas üle 100 000 inimese. See arv on siiski kaheldav, sest elanike arvu püüti rahvaloenduseks üles puhuda. Sel ajal asus linnas üks Kesk-Lääne suurimaid hulgimüügiettevõtteid Nave & McCord Mercantile Company.

## Viited

## Välislingid

* https://www.stjosephmo.gov/
BM-27 Burevi

**Burevi** või **Burevyia** (ukraina keeles *Буревій*) on Ukrainas toodetud mitmelasuline raketiheitja. See on edasiarendus NSVL raketihetjast BM-27 Uragan 

## Kirjeldus
Relva kaliiber on 220 mm. Laskeplatvorm on Tatra Т815-7Т3RC1.

## Vaata ka
* Smertš
* Grad
* Uragan

## Viited
Kobarik

**Kobarik** (*Pseudombrophila*) on *[[Pseudombrophilaceae]]* sugukonda kuuluv perekond seeni.

## Eesti liike
**Pseudombrophila aggregata* – nannfeltiell
**Pseudombrophila guldeniae* – tava-kobarik

## Välislingid
*
Belfast (laev 1938)

**Belfast** on Suurbritannia kuningliku mereväe tarbeks ehitatud Towni-klassi kergristleja. Tänapäeval on ta Impeeriumi Sõjamuuseumi hallatav muuseumilaev Thamesi jõel Londonis.

Laeva ehitust alustati Belfastis Harland and Wolffi töökojas 10. detsembril 1936. Ühtlasi oli ta esimene Põhja-Iirimaa pealinna järgi nimetatud Kuningliku Mereväe alus ja üks kümnest Towni-klassi ristlejast.

Belfast lasti vette Püha Patricku päeval ehk 17. märtsil 1938, misjärel paigaldati alusele varustust ja sooritati merekatseid. Ametlikult võeti laev mereväe teenistusse 1939. aasta augusti alul, vahetult enne Teise maailmasõja algust. Sõja alul kasutati teda Saksamaa vastu suunatud Briti mereblokaadis, ent 1939. aasta novembris sõitis Belfast Saksa miinile ja sai raskelt viga. Laev läbis järgneva kahe aasta jooksul ulatuslikud parandustööd, kusjuures algselt kaaluti ka selle lõplikult teenistusest välja arvamist. 1942. aastal naasis Belfast tegevteenistusse tugevdatud soomuse ning täiendatud radari- ja relvasüsteemidega, osaledes 1943. aastal Põhja-Jäämerel Nõukogude Liitu sõjamoona tarninud konvoide turvamisel ning sama aasta lõpus toimunud Nordkapi merelahingus, milles mängis rolli Saksa lahingulaeva Schanhorsti hävitamisel. 1944. aasta juunis osales Belfasti operatsioonis Overlord, toetades merelt Normandia dessanti. 1945. aasta juunis suunati ta ümber Kaug-Itta Briti Vaikse ookeani laevastiku koosseisu, jõudes kohale pisut enne sõja lõppu. Belfast osales hiljem ka Korea sõjas, täites lahinguülesandeid aastatel 1950–1952. Vahemikus 1956–1959 läbis ta ulatuslikud kaasajastamistööd ning teenis veel mitmel välismaisel teenistuspostil kuni ta 1963. aastal reservi arvati.

Seoses planeeritavate lammutustööde lähenemisega avaldati 1967. aastal arvamust, et Belfast tuleks kohandada laevmuuseumiks. Asja arutanud Impeeriumi Sõjamuuseumi, Riikliku Meremuuseumi ja kaitseministeeriumi ühiskomitee otsustas 1968. aasta juuniks, et laeva säilitamist võib pidada praktiliseks. Sellegipoolest langetas Briti valitsus 1971. aastal otsuse, et laeva ei säilitata, mispeale asutati erasektori initsiatiivil survegrupp HMS Belfast Trust, mis pidi tegema mõjutustööd laeva alles jätmiseks. Survegrupi pingutused osutusid edukaks ning 1971. aasta juulil andis Briti valitsus laeva üle trustile. 1971. aasta oktoobris avati Belfast laiemale avalikkusele ning anti 1978. aastal üle Impeeriumi Sõjamuuseumile. Hiljem on laev saanud populaarseks turismiobjektiks: 2019. aastal külastas seda üle 327 000 turisti.

## Viited

## Välislingid

* Koduleht (inglise keeles)
Bonapartistlik Keskkomitee

**Bonapartistlik Keskkomitee** (Comité central bonapartiste) on Korsika bonapartistlik partei (asutatud 1908). Esimees on alates 2004. aastast André Villanova. Keskkomitee auliige on Prantsusmaa Rahvuskogu liige Laurent Marcangeli.
Aristotele Fioravanti

**Ridolfo Fioravanti** (umbes 1415/1420 Bologna – umbes 1486 Moskva suurvürstiriik) oli Itaalia arhitekt ja insener, kes töötas Itaalias, Ungaris ja alates 1475. aastast Moskva suurvürstiriigis. Tema kuulsaim teos on Moskva Kremlis asuv Jumalaema Uinumise katedraal, mis valmis aastail 1475–1479.

Tema nime on kirjutatud ka kujul Fieraventi, vene allikates on kirjakujud Фиораванти, Фьораванти, Фиеравенти, Фиораванте.

## Eluloolist
Fioravanti noorusest on vähe teada, ta arvatakse olevat sündinud Bolognas arhitekti ja hüdraulikainseneri peres 1415./1420. aasta paiku.

Tuntuse tõid talle uuenduslikud seadmed ja tehnoloogiad, mida ta kasutas linna aadlisuguvõsadele kuuluvate tornide ehitusel. Ta tegutses insenerina Bolognas, Mantovas, Veneetsias, Roomas ja Napolis. Ajavahemikus 1458–1467 töötas ta Firenzes Cosimo de' Medici vanema teenistuses ja Milanos Sforzade teenistuses, enne kui naasis oma kodulinna. Bolognas projekteeris ta Palazzo Bentivoglio, kuid ehitis ei valminud enne aastaid 1484–1494 Giovanni II Bentivoglio ajal. 1467. aastal töötas ta lühikest aega kuningas Matthias Corvinuse kutsel Ungaris.

1475. aastal siirdus ta Moskva suurvürst Ivan III teenistusse Moskvasse, kus tema projekti ja juhiste järgi valmis Jumalaema Uinumise katedraal 1475.–1479. aastal, mille jaoks ta uuris inspiratsiooni ja eeskuju leidmiseks Vladimiri Jumalaema Uinumise peakirikut. 11. sajandil Andrei Bogoljubski käsul ehitatud Vladimiri katedraalist lähtumine oli Ivan III selgesõnaliselt väljendatud soov ja seda on seletatud samalaadse poliitilise situatsiooni kordumisega nagu Andrei Bogoljubski ajal – suurvürst soovis oma linnast teha uue pealinna ja ka usuelu keskuse koos metropoliidi aujärjega. Jumalaema Uinumise katedraal on Fioravanti ehitistest tuntuim.

Fioravanti ei pöördunud kunagi Itaaliasse tagasi. Mõnedel andmetel lasi Ivan III ta Venemaalt lahkumise soovi järel vanglasse heita, kus ta suri, teise arvamuse kohaselt osales ta suurtükiväeinsenerina suurvürsti sõjakäikudel Novgorodi (1477–1478), Kaasanisse (1482) ja Tveri (1485).

## Vaata ka
* Marco Ruffo
* Pietro Solari
* Aloisio da Milano
* Markus Grek

## Viited

## Kirjandus
* D. O. Shvidkovskiĭ. Russian Architecture and the West. - Yale University Press, 2007
* E. A. Hurst. Italians and the New Byzantium: Lombard and Venetian Architects in Muscovy, 1472-1539. - CUNY Academic Works, 2014
Johnstown

**Johnstown** on linn USA-s Pennsylvania osariigis, Cambria maakonna ainus linn ja suurim asula. See asub Pittsburghist umbes 110 km kaugusel idas. Stonycreeki jõgi ja Little Conemaugh' jõgi moodustavad Johnstownis Conemaugh' jõe.

Elanike arv on 2019. aasta seisuga arvestuse järgi 19 195. 2010. aasta rahvaloenduse kohaselt oli elanikke 20 978. 2010. aastal moodustasid 80% rahvastikust valged ja 14,6 afroameeriklased. Ladinaameeriklaste osatähtsus oli 4,3%.

Johnstown on asutatud 1770. aastal. Linnaõigused sai Johnstown 18. detsembril 1889.

Johnstowni on tabanud paljud katastroofilised üleujutused, millest suurim leidis aset 31. mail 1889 (Johnstowni üleujutus). Linnast umbes 20 km kaugusel purunes tugevate vihmade tõttu pais, mille tagajärjel tekitas tulvavesi linnas suuri purustusi. Hukkus üle 2200 inimese. Viimane suurem üleujutus leidis aset 1977. aastal.

Tippajal, 1920. aastal, elas linnas üle 67 000 inimese. Alates sellest ajast on linnas elanike arv pidevalt vähenenud, suuresti sagedaste üleujutuste tõttu.

## Viited

## Välislingid

* Koduleht
Maailmarahu

**Maailmarahu** on hüpoteetiline olukord, kus valitseb üleilmne rahu ning lõpetatud on igasugune vaenutegevus ja sõjad.